b'\n_START_ARTICLE_\nUrbanitzaci\xc3\xb3 pla\xc3\xa7a Clar\xc3\xa0\n_START_SECTION_\nDescripci\xc3\xb3\n_START_PARAGRAPH_\n\xc3\x89s un jard\xc3\xad envoltat de construccions pels quatre costats (a tres dels quals, els edificis estan porticats) per\xc3\xb2 encara separat d\'ells per la carretera. A la part central dels jardins s\'accedeix mitjan\xc3\xa7ant escalinates situades a les cantonades o al centre de cada vorera. La disposici\xc3\xb3 \xc3\xa9s regular i ordenada. Les balustrades del jard\xc3\xad i els motius decoratius s\xc3\xb3n de tipus noucentista. Les edificacions porticades s\xc3\xb3n d\'inspiraci\xc3\xb3 neocl\xc3\xa0ssica.\n_START_SECTION_\nHist\xc3\xb2ria\n_START_PARAGRAPH_\nEl 1854, l\'antic hort dels Caputxins es converteix en un "Camp de Mart". El 1868, s\'aprova un projecte d\'ordenaci\xc3\xb3 de la pla\xc3\xa7a presentat pel mestre d\'obres J. Cordom\xc3\xad. El 1871, s\'aprov\xc3\xa0 un de nou al que s\'augmentava l\'al\xc3\xa7ada del porxo. Del 1888 al 1890, aquest conjunt ocupar\xc3\xa0 els n\xc3\xbameros 11 i 12 de la pla\xc3\xa7a i de la fa\xc3\xa7ana que d\xc3\xb3na al carrer Pintor Galwey, l\'1 i el 3, \xc3\xa9s d\'Esteve Pujol. Aquest conjunt ha estat reformat i ampliat, desvirtuant totalment l\'original.'